10 विद्यालयों के प्रधानाध्यापकों को बैठक में उपस्थित रहने का अादेश
जमशेदपुर | जिलेके मुसाबनी प्रखंड में सोमवार को मुख्य सचिव (सीएस) की बैठक में घाटशिला प्रखंड के 10 विद्यालयों के प्रधानाध्यापकों को उपस्थित होने को कहा गया है।
शिक्षा विभाग से मिली जानकारी के अनुसार, इस दौरान प्रधानाध्यापकों को शिक्षा में गुणवत्ता लाने का निर्देश दिया जाएगा। सरकार की ओर से शिक्षा के क्षेत्र में चलाए जाने वाली योजनाओं का धरातल पर लाभ मिलने के बारे में भी जानकारी ली जाएगी। इस दौरान प्रधानाध्यापक स्कूल शिक्षकों से जुड़ी समस्या मुख्य सचिव के समक्ष रखेंगे। जानकारी के अनुसार घाटशिला प्रखंड के जिन विद्यालयों के शिक्षको को बुलाया गया है, उसमें पुनगोड़ा उत्क्रमित उच्च विद्यालय, हीरागंज मध्य विद्यालय भोमरो, सिन्द्रीयाम प्राथमिक विद्यालय, दीघा उच्च विद्यालय, कालचित्ति प्राथमिक विद्यालय, एदेलबेड़ा मवि, चाडरी प्रावि, गुड़ाझोर प्रावि, मारवाड़ी हिन्दी विद्यालय नारायणपुर शामिल हैं।
hin_Deva hin_Deva hin_Deva